สรุปภาวะตลาดต่างประเทศวานนี้
สรุปภาวะตลาดต่างประเทศวานนี้ ประจำวันที่ 19 ก.ย.60
19 ก.ย. 2560

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (18 ก.ย.) โดยดาวโจนส์ปิดทำนิวไฮติดต่อกันเป็นวันที่ 5 เนื่องจากนักลงทุนเข้าซื้อหุ้นกลุ่มการเงิน ก่อนที่การประชุมธนาคารกลางสหรัฐ (เฟด) จะเปิดฉากขึ้นในวันนี้ ขณะที่ดัชนี Nasdaq ดีดตัวขึ้นปิดตลาดในแดนบวก หลังจากการร่วงลงของหุ้นกลุ่มเทคโนโลยีได้ฉุดดัชนี Nasdaq อ่อนแรงลงในระหว่างวัน
ดัชนีเฉลี่ยอุตสาหกรรมดาวโจนส์ปิดที่ 22,331.35 จุด เพิ่มขึ้น 63.01 จุด หรือ +0.28% ดัชนี S&amp;P500 ปิดที่ 2,503.87 จุด เพิ่มขึ้น 3.64 จุด หรือ +0.15% และดัชนี Nasdaq ปิดที่ 6,454.64 จุด เพิ่มขึ้น 6.17 จุด หรือ +0.10%
 
ตลาดหุ้นยุโรปปิดบวก เมื่อคืนนี้ (18 ก.ย.) เนื่องจากนักลงทุนคลายความวิตกกังวลเกี่ยวกับสถานการณ์ตึงเครียดในคาบสมุทรเกาหลี หลังจากนายเร็กซ์ ทิลเลอร์สัน รัฐมนตรีต่างประเทศของสหรัฐกล่าวว่า สหรัฐต้องการแก้ปัญหาบนคาบสมุทรเกาหลีด้วยวิธีทางการทูต
ดัชนี Stoxx Europe 600 เพิ่มขึ้น 0.3% ปิดที่ 381.95 จุด
ดัชนี DAX ตลาดหุ้นเยอรมันปิดที่ 12,559.39 จุด เพิ่มขึ้น 40.58 จุด หรือ +0.32% ดัชนี CAC-40 ตลาดหุ้นฝรั่งเศสปิดที่ 5,229.32 จุด เพิ่มขึ้น 15.41 จุด หรือ +0.30% ดัชนี FTSE 100 ตลาดหุ้นลอนดอนปิดที่ 7,253.28 จุด เพิ่มขึ้น 37.81 จุด หรือ +0.52%
 
ตลาดหุ้นลอนดอนปิดในแดนบวก เป็นครั้งแรกในรอบ 5 วันทำการเมื่อคืนนี้ (18 ก.ย.) ด้วยแรงหนุนจากหุ้นกลุ่มยุทโธปกรณ์รายใหญ่อย่างบีเออี ซิสเต็มส์ ซึ่งทะยานขึ้นอย่างแข็งแกร่งขานรับข่าวที่ว่า บริษัทสามารถบรรลุข้อตกลงในการจัดหาฝูงบินขับไล่ให้กับกาตาร์มูลค่าหลายพันล้านดอลลาร์ นอกจากนี้ตลาดหุ้นยังได้ปัจจัยบวกจากการที่สถานการณ์ความตึงเครียดบนคาบสมุทรเกาหลีได้เริ่มคลี่คลายลง ภายหลังจากรัฐบาลสหรัฐออกมาแสดงจุดยืนว่า ต้องการแก้ปัญหาเกาหลีเหนืออย่างสันติวิธี
ดัชนี FTSE 100 เพิ่มขึ้น 37.81 จุด หรือ +0.52% แตะที่ 7,253.28 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อคืนนี้ (18 ก.ย.) โดยได้แรงหนุนจากการลดลงของการขุดเจาะน้ำมันในสหรัฐ รวมทั้งข่าวที่ว่า โรงกลั่นน้ำมันในสหรัฐเริ่มกลับมาผลิต หลังจากที่ได้ปิดดำเนินการก่อนหน้านี้ เนื่องจากผลกระทบของพายุเฮอร์ริเคนฮาร์วีย์
สัญญาน้ำมันดิบ WTI ส่งมอบเดือนต.ค. ขยับขึ้น 2 เซนต์ หรือ 0.3% ปิดที่ 49.91 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย. ลดลง 14 เซนต์ หรือ 0.3% ปิดที่ 55.48 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง แตะระดับต่ำสุดในรอบกว่า 3 สัปดาห์เมื่อคืนนี้ (18 ก.ย.) เนื่องจากการทำนิวไฮอย่างต่อเนื่องของดัชนีดาวโจนส์ตลาดหุ้นนิวยอร์กส่งผลให้นักลงทุนลดการถือครองทองคำซึ่งเป็นสินทรัพย์ที่ปลอดภัย ขณะที่นักลงทุนจับตาการประชุมระยะเวลา 2 ของวันของธนาคารกลางสหรัฐ (เฟด) ซึ่งจะเปิดฉากขึ้นในวันนี้ตามเวลาสหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 14.40 ดอลลาร์ หรือ 1.1% ปิดที่ 1,310.80 ดอลลาร์/ออนซ์ ซึ่งเป็นระดับต่ำสุดนับตั้งแต่วันที่ 25 ส.ค.
สัญญาโลหะเงินส่งมอบเดือนธ.ค. ลดลง 54.5 เซนต์ หรือ 3.1% ปิดที่ 17.156 ดอลลาร์/ออนซ์
สัญญาพลาตินัมส่งมอบเดือนต.ค. ร่วงลง 10.70 ดอลลาร์ หรือ 1.1% ปิดที่ 961.10 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 8.70 ดอลลาร์ หรือ 0.9% ปิดที่ 930.45 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (18 ก.ย.) ขณะนักลงทุนจับตาการประชุมของคณะกรรมการกำหนดนโยบายของธนาคารกลางสหรัฐ (เฟด) ซึ่งจัดขึ้นเป็นเวลาสองวัน โดยจะเปิดฉากขึ้นในวันนี้ตามเวลาสหรัฐ
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1950 ดอลลาร์ จากระดับ 1.1939 ดอลลาร์ ในขณะที่ปอนด์อ่อนค่าลงแตะ 1.3487 ดอลลาร์ จากระดับ 1.3592 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 1.1950 ดอลลาร์จากระดับ 1.1939 ดอลลาร์
*ตลาดหุ้นญี่ปุ่น ปิดทำการวันที่ 18 ก.ย. เนื่องในวันผู้สูงอายุ